Evel-se e tiskennas ar Spered-Santel, da zeiz ar Pantekost, war an holl gristenien a oa er Gambr-lid. Kredi a raer e tiskennas da genta war ar Werchez ha goudeze hepken war an ebestel ha war an dud all a oa eno. Ar Werchez Vari a reseo hirio evit an trede gwech ar Spered Santel en eun doare buzurdus; e resevet he deus evit ar wech kenta, en deiz ma voe konsevet hep peched, evit an eil gwech, pa voe embannet dezi gant eun ael e vije mamm da Zoue.  96